3 واحنا مات منينا 5.. اه والله يا سيدي خمس شباب با حسرتي عليهم. يا سيدي ما هو عصر السرعة.. انداري زمان كنت تاخدوا وقتكوا وما يصير عنا شهداء الا نادرا. بس هسا مع عصر السرعه.. كل طلعه اربعه أو خمسه وقايد العملية دايما يا سيدي اول واحد بستشهد. زمان يا سيدي تدريبكوا أفضل.. اه والله يا سيدي، كل شي عزمانكوا كان افضل ...هسا عم نتوجع يا سيدي والوجع عم يكبر.. كتير موجوعه... يلي قلبهم على البلد صاروا قلال يا سيدي.. الكل بنحر بالبلد والشاطر بهبر وما حدا بحكي معه.. ممنوع نحكي معه هذا حوت. اه يا سيدي صار عنا بالأردن حيتان.. يا سيدي شو اقولك الوضع دندره... منيح يلي رحت يا سيدي قبل ما تشوف هالشوفات... وهينا قاعدين نترحم عليك وعلى هظيك الايام... والجديد هسا الشهداء.. كل عيد في شهداء يا سيدي... يعني اقولك يا سيدي ما عاد في للفرح مطرح. مزطمه معنا. ارجع سيدي ارجع بلاش تسم بدنك.. مع انو في مجموعه والله قلبها عالوطن وقلب الوطن عا حجر.... خربانه سيدي. شو نعمل هينا سيدي بندور هجره بلكي حدا شفق علينا.. ترا انت عارفنا نحن شعب طيب بسيط اهبل كل العالم تتمنانا.. بس بصراحه مش هاين علينا نترك.. لسه قلبنا معلق بالتراب... بلاش نسولفلك كمان خليها مستوره خنشوف لمتى. بس سيدي قلهم انو احنا فاهمين الطبخه كلها بس عاملين هبل.. اه بس لمتى؟؟!...بعرف يا سيدي انك لسه موجود بيننا..بشوفك ضوء بالسماء . ..وعارفه انك زعلان ...زعلان على يلي عم بصير بالبلاد و العباد....سيدي ارجع نام ولا تنقهر بكفي احنا.. واترك لنا الاوطان لعلى وعسى يزبط الحال . ارجع نام سيدي...بس سؤال يا سيدي نطفش او نبقى ..انت قرر يا سيدي ..لو انت محلنا شو بتعمل ؟؟؟...